**ОТЧЕТЕН ДОКЛАД НА НАСТОЯТЕЛСТВОТО**

**ЗА ДЕЙНОСТТА НА ЧИТАЛИЩЕТО ПРЕЗ 2020 г.**

Уважаеми членове на Общото събрание на „Народно читалище Константин Величков-1979“,

Дами и господа,

С настоящия доклад отчитаме пред вас, членовете на Общото събрание – Върховен ръководен орган за всяко българско читалище, поредната 41 година от учредяване на нашето читалище.

През изминалата година Настоятелството проведе 7 редовни, протоколирани заседания и 4 дискусионни, непротоколирани. На тези заседания са се вземали аргументирани решения за дейността на читалището, свързани с работата в школите и работата на администрацията. Гласувани са всички необходими разходи, съобразени с гласувания от Общото събрание бюджет по отношение на заплати, осигуровки, както и присъщите за нашата цялостна дейност приходи и разходи.

Изминалата година не беше присъща за развитието на читалищната дейност. Особен фактор изигра пандемичната обстановка, която продължава и до сега. Дейността на читалището беше нарушена два пъти през годината. С принудителното затваряне на 13 март 2020 г. всички школи преминаха към дистанционно обучение. По този начин най-малките посетители не можеха да се възползват от този тип обучение и във всички школи децата намаляха дръстично, съответно намаляха и приходите. С отмяната на противоепидемичните мерки през месец юни, читалището се върна към обичайната си работна среда при строги противоепидемични мерки. Беше взето решение да се закупят безконтактна машина за дезинфекция на ръце, която да се постави на входа на читалището, както и озонатор, който по график да се се включва в различните помещения, за да дезинфекцира повърхностите и въздуха. Спазвайки всички протиепидемични разпоредби, беше направен график за няколкократна ежедневна дезинфекция на читалището, както и се влагат средства в дезинфекциращи препарати.

Летният период за нас премина в подготовка за новия творчески сезон, който започна със значително помалко деца за всички школи като спадът е с около 30-35 % за всички школи, отколкото предни години, а година завърши с дистанционно обучение.

През изминалат година в читалището се изплатиха на двама служители сумите, предвидени в закона при пенсиониране, което беше сериозен разход за нас.

Скъпи колеги и членове на Общтото събрание, вече сте запознати с коструктивните проблеми по сградата. През 2020 година ние продължихме да напомняме за съществуването на този проблем на Столична община, чийто собственост е имота и без чиято подкрепа не бихме могли да се справим, защото този проблем ще изисква сериозен финансов ресурс. През януари месец 2020 година, Столищна община изпрати писмо, в което ни уведоми, че сградата на читалището е включена в проекто-програма за проектиране на читалищата. Наскоро разбрахме, че на сградата е издаден паспорт , което бе и първата стъпка кум строителни дейстия. Благодарни сме на служителите на Столична община. За тяхната ангажираност и разбиране. Надяваме се през настоящата година проблемът, който имаме да намери своето решение.

Сега следва кратък преглед на основните читалищни дейности представяме по параграфи както следва:

**Библиотека с библиотекар г-жа Райна Андонова –**

Библиотеката е културно-образователен и справочно-информационен център в район „Люлин”. Обслужват се над 60 000 потенциални читатели от 10-те микрорайона на комплекса. Възникналата пандемия от Covid-19 в света и страната се отрази върху цялостната й дейност и повлия отрицателно на всички показатели. Работата бе спряна от 14 март до 14 май изцяло и от 27 ноември до 31 декември и след това до 31 януари 2021 г. без обслужване на читатели и ползване на читалнята. Библиотечният фонд възлиза на 14975 тома от всички отдели на знанието. През 2020 г. са набавени 66т. нови библиотечни документи. Закупени бяха книги от 5 издателства и ползвана изгодна търговска отстъпка до 50%. Читателите през 2020 г. са намалели на 239, от които 58 са под 14 години. Основната читателска маса бе запазена, въпреки строгите противоепидемични мерки и ограничаване достъпа до заемната. Посещенията в библиотеката са се понижили на 3191, от тях в кът-читалня са 899. Заетите библиотечни документи също са спаднали, но не толкова чувствително на 5677тома. Показателите читаемост, посещаемост и обръщаемост се задържат с несъществен спад. С читалищни средства бе извършен годишен абонамент на 12 заглавия периодични издания на български език и 6 заглавия списания на английски и немски език от Европейския офис за публична администрация – Брюксел безвъзмездно. За поредна година се получаваше като дарение в-к „Монитор”, който има своите читатели в района. Библиотеката разполага с две компютърни конфигурации и има постоянен интернет за всички читатели и посетители в читалището. Продължава изграждането на електронния каталог на книгите. Извършени са 21 мероприятия от културно-масов характер. Работи се в тясна връзка и контакт с общината, читалищата от района и филиала на Столична библиотека, както и с други културни институции. Читалищната библиотека участва ежегодно в културния афиш на община „Люлин” със своите вътрешно-библиотечни и масови мероприятия. Добра и ползотворна бе дейността с Методичния отдел към Столична библиотека. Онлайн се работи по електронния каталог и извършване на справки по предварителни заявки от читателите.

**Детска езикова школа с преподаватели г-жа Ивелина Янкова, г-жа Аделина Георгиева –**

Обучението на децата е организирано в учебни блокове от 90 мин., два пъти седмично, общо 120 уч. часа годишно.

В школата се обучават деца на възраст от 6 до 14 год. Децата са разделени на групи според възрастта си и възможността за посещение на часовете. Обучението е интерактивно – децата участват в много диалогови ситуации, изработване на проекти и презентации. В часовете са включени теми представящи забележителностите на Англия, известни Английски личности , чрез които децата не само усвояват езика, но и опознават Британската култура.

В предвид създалата се обстановка в България и по света, от месец март 2020 децата преминаха на дистанционно обучение. Часовете се провеждаха през платформата ZOOM ,като обучението продължи да бъде насочено към образователните нужди на децата. Учениците участваха активно в заниманията и представяха онлайн презентации на различни теми – „ Планетите“ ‚ „ Кралското семейство“ , „ Моята любима група / певец“ ,“ Любима книга“ .

През месец октомври децата започнаха новата учебна година отново в присъствена среда при спазване на съответните противоепидемични мерки. В стаите учениците са отдалечени на необхомимото разстояние, носят маски . След всяка група се извършва дезинфекция на повърхностите и проветряване на помещението.

Образователните работилнички, свързани с характерните Български и Английски празници, тази година не бяха проведени.

**Детска английска забавачка с преподаватели г-жа Ивелина Янкова, г-жа Виктория Гълъбова, г-ца Станислава Андонова, г-жа Юлияна Парашкевова и г-жа Антоанета Ангелова**.

През учебната 2019/20 година в Детската школа за езици и изкуства, както всяка предходна година, се обучаваха деца на възраст над 3 години. Учебните занимания се провеждат сутрин. Те включват - английски език, музика, рисуване, запознаване с буквите и числата. В следобедната обща група остават деца, чиито родители са с целодневни ангажименти.

През учебната година се организират две тържества-Коледно, с участието на Дядо Коледа и за завършване на учебната година. Последното тази година не се осъществи в предвид създалата се ситуация.

От края на месец март до края на месец май занятията на децата се провеждаха дистанционно.Всекидневно на децата бяха изпращани кратки задачки, обучителни клипчета и материали за занимания.

От 1 юни заниманията се възстановиха при пълно спазване на противоепидемичните мерки. През по-голямата част от времето децата се извеждаха на вън, където играеха спортни , щафетни игри и рисуване на асфалт.В лятната програма се включиха и деца от 1-2 клас, които бяха подкрепени в затвърждаването на знанията си по Англиийски език, математика и български език.

Служителите на детската школа постоянно работят за откриване и прилагане на нови дейности за привличане на повече деца.

**Школата по живопис с ръководител г-жа Виктория Гълъбова** през пролетта децата от школата учасваха в конкурса „Нарисувани приказки“, където деца от цялата страна изпратиха рисунки. Като награда, всички те получиха календар за 2021 г. с избрани от жури рисунки, диплом и разбира се-шоколад. В календара участва и рисунка на възпитаничка от читалището, което е радост и признание за нас и за ръководителя на школата. Като самостоятелно участие в конкурс за Великден, друга наша малка художничка спечели трата награда. Творчеството на децата от Школата по живопис краси коридорите на читалището, в постоянна изложба, която редовно доказва колко са талантливи и прокрадва упоритата работата на техния ръководител и на тях самите.

**Детска музикална школа с преподаватели: г-жа Розамира Комитова – пиано, г-жа Юлияна Парашкевова – китара и г-жа Соня Иванова – солфеж.** Голяма част от концертите, предвидени за 2020 година отпаднаха. Деца от музикалната школа се явиха на международния конкурс Вивапиано 2020 през есента, на който завоюваха две първи, една втора и две специални награди.

**Школа по Приложни изкуства – с ръкиводител г-ца Станислава Андонова**

Курсът е още нов в читалището и е в процес на развитие. Целите на курса са насочени към малките участници да могат проявяват изобретателност, наблюдателност, да развият творческото мислене, въображението, хармоничното да съчетават цветове, да изобретяват уникални творби, да работят безопасно с разнообразни материали, да съчетават различни техники и стилове в изкуството.

Въпреки усложнената епидемична обстановка и неколкократните преустановявания на работата, почти всички поставени цели и задачи бяха постигнати с постоянните участници. Но това попречи да се развият достатъчно техните умения. Направихме опит и за дистанционно провеждане на занятията, но не може да се обучават децата достатъчно ефективно и да се осъществява качествен контрол на извършваните от тях дейности. Независимо от това имаше напредък в техните умения, макар и недостатъчен, както при работа в ателието. При най-малките ученици е трудно да се проведат дистанционни занятия.

Курсът носи удовлетвореност и събужда интереса на участниците. Те желаят още да развиват творческа дейност по предложените идеи и методи. По тяхно настояване курсът ще продължи и през следващата година.

**Театрална школа – с ръкиводител г-н Ивайло Аспарухов** – Детската татрална школа започна убедително начлото на творческия сезон и упорито се готви за творчески изяви. За съжаление пандемияната обстаноска замрази техния полет сформилата се грипа се разпадна за изминалата 2020 година.

И през 2020 година читалището продължи активното си членство в Сдружение на софийските на родни читалища и националния Съюз на народните читалища.Това сътрудничесвто е изключително важно за дейността и развитието както на „НЧ Константин Величков“, така и за развитието на читалищната дейност и институция.

Завършвайки своя мандат, настоятелството поднася своята благодарност към всички преподаватели и служители за тяхната възрожденска любов към нашето читалище, за отличните им резултати като професионалисти и споделя своята вяра за добро бъдеще и просперитет на „Народно читалище Константин Величков“.